Пет компании от община Севлиево са в топ 40 на в. "Капитал"
21 август 2017 г., 10.37 ч.
Пет компании за производство на машини и оборудване от община Севлиево са в Топ 40 на в. „Капитал“. Общата им печалба за миналата година е 42 830 хил. лева. Реализираните приходи от петте водещи в бранша за цялата страна е в размер на 982 601 хил. лева.
Това са „Идеал Стандарт-Видима“ АД, „АББ България“, „Хамбергер България“, Емка АД и „Балканско ехо“ в Кръвеник.
Компанията за цялостно обзавеждане на баня „Идеал Стандарт-Видима“ е на трета позиция с реализирани приходи от 376 242 хил. лева и печалба в размер на 3 603 лева. В двата завода – за санитарна керамика и за санитарна арматура се предвиждат сериозни инвестиции, които включват въвеждане и на роботехника, чийто първи етап ще приключи до края на ноември, стана ясно по време на пресконференция с ръководството на дружеството, проведена неотдавна.
На шеста позиция е „АББ Авангард“ в Севлиево, част от „АББ България“ /компанията разполага с четири завода в България, единият от които е в Севлиево, сервизен център във Варна и офис в София/, чиято фирма майка е шведската група АББ, производител на електрическо оборудване, свързано с електроснабдяване и електрообзавеждане, роботика и задвижвания, индустриална автоматизация и енергийнимрежи. „АББ България“ реализира през 2016 г. приходи в размер на 335 137 хил. лева приходи и печалба от 11 436 хил. лева.
Най-големият производител на седалки за тоалетни чинии в Европа „Хамбергер България“ в Севлиево, който е на 19-та позиция в класацията, реализира през 2016 г. приходи от 134 713 хил. лева и печалба в размер на 21 966 хил. лева. Близо 96 на сто от продукцията на германския завод в Севлиево е предназна-
чена за износ.
Севлиевският производител на кабели и проводници „Емка“ АД е на 31-ва позиция в класацията с приходи за миналата година от 83 317 хил. лева и печалба в размер на 1 888 хил. лева. А от края на юни севлиевска-
та компания за кабели и проводници притежава сертификация, съгласно регламент 305 от 9 март 2011 г. на Съвета на Европа за определяне на хармонизираните условия за предлагането на пазара на строителни продукти.
На 39 позиция е компанията за производство на електротелфери „Балканско ехо“ ЕООД в с. Кръвеник, Севлиевско, която е реализирала през 2016 г. продажби в размер на 53 092 хил. лева и достигнала печалба от 3 938 хил. лева.